Fidelio - Klasszikus - Madárhangon szól az NFZ
2015.01.26. 12:41
Kocsis Zoltán és együttese különleges programjában február 5-én Budapesten, február 6-án Pécsett és február 7-én Debrecenben Brazília első számú zeneszerzőjének ritkán hallható alkotásait szólaltatja meg a nála kétszáz évvel korábban élt Bach műveivel társítva.
Aligha akad még olyan művész, aki hitelesebben tudná életre kelteni Villa-Lobos zenei világát, mint a Nemzeti Filharmonikusokkal korábban már koncertezett Jean Louis Steuerman, aki maga is brazil.
A zongoraművész azonban Bachot is remekül játszik, hiszen éppen egy Bach-versenyen tűnt fel, és tört be a nemzetközi élvonalba 1972-ben. A műsor másik két kuriózuma Villa-Lobos Chôros sorozatának tizedik darabja, valamint az indián mitológia madár alakú szerelemistenéről elnevezett szimfonikus költemény, az Uirapurú.